text: Fredericia møder Horsens i kvartfinalen
  28 oktober 2011 kl. 10.36
  FC Fredericia trak AC Horsens i kvartfinalen i pokalfodbold.
  Vejle Boldklub Kolding tager imod HB Køge, og pokaldræberen Næsby fra 2. division vest får hjemmebane mod Sønderjyske. Næsby sendte i denne uge Silkeborg ud i ottendedelsfinalerne.
  FC Nordsjællands pokalvindere skal spille på udebane mod FC København.
  Kvartfinalerne skal spilles i perioden 22.-24. november.
  Semifinalerne bliver afviklet i april næste år, hvor holdene møder hinanden både ude og hjemme.
  Finalen bliver spillet den 17. maj.
  